สุดเจ๋ง URBAN GREEN IDEAS ธรรมชาติในป่าคอนกรีต
ภายใต้วงล้อมของป่าคอนกรีต การใช้ชีวิตอยู่ท่ามกลางธรรมชาติสีเขียวสำหรับคนเมืองคงไม่ใช่เรื่องง่าย เราจึงขอรวบรวมไอเดียการดึงธรรมชาติให้เข้ามาเป็นส่วนหนึ่งของบ้านและเมือง เพื่อช่วยสร้างประสบการณ์การสัมผัสธรรมชาติในรูปแบบใหม่ที่เข้ากันดีกับทุกพื้นที่ของชีวิต, INDOOR PLANTING,Curiosity Cabinet ตู้โชว์คอลเลกชั่นต้นไม้,หากที่บ้านมีตู้หรือชั้นวางหนังสือเก่าสามารถนำมาดัดแปลงให้กลายเป็นตู้โชว์คอลเลกชั่นต้นไม้ในร่มได้ โดยเลือกผสมผสานไม้ใบฟอร์มสวยหรือภาชนะสไตล์ต่างๆ ให้ดูคล้ายการจัดองค์ประกอบศิลปะ เพื่อสร้างจุดเด่นให้มุมต่างๆ ในบ้านตามสไตล์ของคุณเอง,Growing in Water ปลูกต้นไม้ในน้ำ,ไอเดียนี้เป็นอีกทางเลือกหนึ่งสำหรับคนที่ไม่มีเวลาดูแลรักษาต้นไม้อย่างการรดน้ำมากนัก ทั้งยังสามารถปรับเปลี่ยนง่ายคงทน อยู่ได้นานกว่าการจัดแจกันทั่วไป โดยเริ่มจากการหาภาชนะโปร่งใส เช่น แจกัน ขวดแก้ว หรือหลอดทดลอง แล้วตัดกิ่งของต้นไม้ชนิดต่างๆ ลงไปชำในน้ำ เช่น พลูด่าง ฟิโลเดนดรอน เล็บครุฑ และบุษบาด่าง เท่านี้ก็สามารถแต่งมุมเล็กๆ ให้เก๋ได้ไม่เบา, URBAN FARMING,Credit,01. Gary Comer Youth Center Photo: ScottShigley,02.The Liuzhou Chenfeng Brewing Factory Photo:Xinhua,Roof Top Farm สวนผักบนดาดฟ้า,เปลี่ยนพื้นที่บนดาดฟ้าโล่งๆ ให้กลายเป็นสวนผักขนาดใหญ่ ตั้งแต่ผักชนิดต่างๆ ไปจนถึงการปลูกข้าว นอกจากจะได้ผลผลิตไว้บริโภคแล้ว ยังเป็นพื้นที่ให้คนเมืองได้เรียนรู้วิถีชีวิตแบบเกษตรกรรมที่หาไม่ได้ในเมืองใหญ่ ทั้งนี้ควรวางแผนร่วมกับวิศวกรในการคำนวณการรับน้ำหนักของโครงสร้างอาคารก่อนทำสวนดาดฟ้า เพื่อความปลอดภัยและป้องกันการรั่วซึม และควรปลูกผักประเภทไม้ล้มลุกหรือไม้คลุมดิน เพราะมีน้ำหนักน้อย ลดความเสี่ยงต่อการหักโค่นหากเจอลมแรง,Vertical Vegetable Garden สวนผักแนวตั้ง,ตอบโจทย์ผู้พักอาศัยอยู่ในบ้านที่มีพื้นที่ปลูกผักน้อย หรือคอนโดมิเนียมที่ไม่สามารถปลูกผักลงดินได้ ไม่ว่าจะเป็นการปลูกผักประเภทไม้เลื้อย เช่น บวบ ตำลึง เพียงทำซุ้มเหล็กหรือขึงลวดสะลิงแล้วปลูกผักที่กระบะด้านล่างให้ผักค่อย ๆ เจริญเติบโตขึ้นคลุมตามโครงสร้าง นอกจากได้ผักที่สด สะอาด ปลอดสารพิษไปรับประทานแล้ว ยังช่วยบังแดดได้ด้วย,  KEEP THE BIG TREES,Penetrate ทะลุหลังคา,การออกแบบอาคารให้อยู่ร่วมกับหมู่แมกไม้ดั้งเดิมของพื้นที่เพื่อช่วยสร้างร่มเงาและบรรยากาศร่มรื่น ไม่ใช่เรื่องยากเพียงแค่รู้วิธี ทำได้ด้วยการออกแบบพื้นที่ให้มีช่องว่างรอบโคนต้น และเจาะช่องด้านบนให้กิ่งก้านต้นไม้สามารถทะลุขึ้นไปเหนือหลังคาได้ สิ่งที่ต้องคำนึงถึงคือระบบโครงสร้างของอาคาร จึงควรวัดขนาดและออกแบบไว้อย่างดีก่อนลงมือก่อสร้าง วัสดุที่ใช้ทำหลังคาสามารถใช้ได้ทั้งการเทสแล็บคอนกรีต หรือใช้กระเบื้องหรือเมทัลชีทเหมือนหลังคาทั่วไป,   , อ่านเพิ่มเติม ,ที่นี่, 
เราจึงรวบรวมไอเดียการดึงธรรมชาติให้เข้ามาเป็นส่วนหนึ่งของบ้านและเมือง เพื่อช่วยสร้างประสบการณ์การสัมผัสธรรมชาติในรูปแบบใหม่
บ้าน,สวน,แต่งบ้าน,ไอเดียแต่งบ้าน,จัดสวน